Ημερομηνία: Αύγουστος 2026 
 
Το μέλλον των αναρτήσεων: Η KYB Europe παρουσιάζει τις εξελίξεις της επόμενης γενιάς αναρτήσεων στην Automechanika Frankfurt 2026 
 
Η KYB Europe επιστρέφει τον προσεχή Σεπτέμβριο στην Automechanika Frankfurt, με επίκεντρο το «The Future of Suspension», παρουσιάζοντας τον τρόπο με τον οποίο η τεχνολογία των αναρτήσεων συνεχίζει να εξελίσσεται, ώστε να ανταποκρίνεται στις διαρκώς μεταβαλλόμενες απαιτήσεις των σύγχρονων οχημάτων. 
Ως ένας από τους κορυφαίους κατασκευαστές συστημάτων ανάρτησης παγκοσμίως, η KYB θα αξιοποιήσει την έκθεση για να παρουσιάσει επιλεγμένες από τις πιο πρόσφατες εξελίξεις της, επιβεβαιώνοντας τη διαρκή δέσμευσή της στην καινοτομία, τις επιδόσεις των οχημάτων, την προστασία του περιβάλλοντος, την ασφάλεια και την οδηγική άνεση. Οι επισκέπτες του περιπτέρου της KYB, στην αίθουσα 4.0, θα έχουν την ευκαιρία να γνωρίσουν τις νέες τεχνολογικές εξελίξεις και να ενημερωθούν για τις τάσεις που διαμορφώνουν το μέλλον των αναρτήσεων. 
Η αγορά της αυτοκίνησης βρίσκεται σε συνεχή εξέλιξη, με κινητήριες δυνάμεις τον εξηλεκτρισμό των οχημάτων, τις εξελίξεις στην τεχνολογία του πλαισίου και τις ολοένα αυξανόμενες απαιτήσεις των πελατών. Τα συστήματα ανάρτησης διαδραματίζουν καθοριστικό ρόλο, διασφαλίζοντας ότι τα οχήματα εξακολουθούν να προσφέρουν τα επίπεδα άνεσης, ελέγχου και ασφάλειας που απαιτούν οδηγοί, συνεργεία και κατασκευαστές οχημάτων. 
Στην Automechanika Frankfurt, η KYB θα παρουσιάσει πληροφορίες σχετικά με διάφορους τομείς εξέλιξης του χαρτοφυλακίου προϊόντων ανάρτησης, δίνοντας στους επισκέπτες τη δυνατότητα να αποκτήσουν βαθύτερη κατανόηση των τεχνολογιών και της τεχνογνωσίας που εξακολουθούν να διατηρούν την εταιρεία στην πρωτοπορία του κλάδου. 
«Στόχος μας ήταν ανέκαθεν να αναπτύσσουμε τεχνολογίες ανάρτησης που ανταποκρίνονται στις ανάγκες των σημερινών οχημάτων, προβλέποντας παράλληλα τις προκλήσεις του αύριο», δήλωσε ο Juan Carlos Diez, Director Aftermarket Sales. «Η Automechanika Frankfurt αποτελεί την ιδανική πλατφόρμα να συναντήσουμε επαγγελματίες του κλάδου και να μοιραστούμε το όραμά μας για το μέλλον των αναρτήσεων.» 
Η KYB θα εκθέσει επίσης τη BMW M Hybrid V8, το κορυφαίο πρωτότυπο αγωνιστικό όχημα της BMW M Motorsport, το οποίο αναπτύχθηκε για συμμετοχή στο υψηλότερο επίπεδο των παγκόσμιων αγώνων αντοχής. Το όχημα θα βρίσκεται στον χώρο pit lane, έξω από την αίθουσα 4. Συμμετέχει στο IMSA WeatherTech SportsCar Championship (IWSC) στις Ηνωμένες Πολιτείες, καθώς και στο FIA World Endurance Championship (WEC). Στον πυρήνα του δυναμικού ελέγχου του οχήματος βρίσκεται το σύστημα S-EPS (Sports Electronic Power Steering) της KYB. 
Η τεχνολογία αυτή έχει αποκτήσει παγκόσμια αναγνώριση στους αγώνες αντοχής χάρη στην ικανότητά της να προσφέρει ακριβή πληροφόρηση από το σύστημα διεύθυνσης, υψηλή αξιοπιστία και σταθερή απόδοση σε μεγάλες αγωνιστικές αποστάσεις. Το σύστημα έχει σχεδιαστεί ώστε να παρέχει στον οδηγό σαφή και προβλέψιμη αίσθηση, διατηρώντας παράλληλα την ανθεκτικότητά του κατά τη λειτουργία υπό παρατεταμένα και υψηλά φορτία. 
Πέρα από την παρουσίαση των τελευταίων εξελίξεων στον τομέα των αναρτήσεων, στελέχη της KYB από ολόκληρη την Ευρώπη θα βρίσκονται καθ' όλη τη διάρκεια της έκθεσης στο περίπτερο της εταιρείας, προκειμένου να συζητήσουν τις προοπτικές της αγοράς του aftermarket, τις τεχνικές καινοτομίες και τη συνεχή δέσμευση της εταιρείας στην υποστήριξη των διανομέων και των συνεργείων. 
Οι επισκέπτες μπορούν να ανακαλύψουν το «The Future of Suspension» στο περίπτερο της KYB, στην αίθουσα 4.0, κατά τη διάρκεια της Automechanika Frankfurt, η οποία θα πραγματοποιηθεί από τις 8 έως τις 12 Σεπτεμβρίου 2026. 
Για περισσότερες πληροφορίες, επισκεφθείτε την ιστοσελίδα www.kyb-europe.com ή συναντήστε την ομάδα της KYB στο περίπτερό της κατά τη διάρκεια της έκθεσης. 
– τέλος – 
Σημείωση προς τους συντάκτες: 
Η KYB συγκαταλέγεται στους μεγαλύτερους κατασκευαστές αμορτισέρ πρώτης τοποθέτησης (OE) παγκοσμίως. Για την αγορά ανταλλακτικών (aftermarket), η KYB Europe κατασκευάζει επίσης μια ολοκληρωμένη γκάμα ελατηρίων ανάρτησης, ενώ διαθέτει μία από τις κορυφαίες σειρές κιτ στήριξης ανάρτησης και κιτ προστασίας αμορτισέρ. Η γκάμα προϊόντων της για την αγορά ανταλλακτικών συμπληρώνεται πλέον και από εξαρτήματα διεύθυνσης. 
 
Φωτογραφίες: 
· IDC Shock Absorber 
· SustainaLub Shock Absorber 
